פובליציסט "הארץ" ספי רכלבסקי הושעה מכתיבה לעיתון אחרי שדמותו הבליחה בתחקיר "המקור" וחשפה כי נטל חלק פעיל בקמפיין הבחירות של המחנה-הציוני
פובליציסט "הארץ" ספי רכלבסקי הושעה מכתיבה לעיתון בעקבות החשיפה כי נטל חלק פעיל בקמפיין הבחירות של המחנה-הציוני. כך נמסר מ"הארץ". את תגובתו של רכלבסקי לא היה ניתן להשיג. אתמול שודר בתוכנית "המקור" בערוץ 10 חלקו השני של "הרצוג", סרטה של ענת גורן, שהוקדש לישורת האחרונה של מערכת הבחירות. גורן וצוותה, שתיעדו את הנעשה בכוורת הפנימית של הרצוג, קלטו בין היתר דמות מפתיעה המוכרת לקוראי "הארץ": ספי רכלבסקי, כותב קבוע במדור המאמרים המערכתי. המסקנה המתבקשת מהסרט היא כי רכלבסקי מילא תפקיד כלשהו במעגל היועצים של הרצוג, בין אם באופן רשמי ובין אם לאו. חשיפת היותו מקורב לצוות של הרצוג מאפשרת להאיר באור חדש כמה מהתבטאויותיו בבימה העיתונאית החשובה שבה הוא כותב. ממועד ההודעה על הקדמת הבחירות ועד הבחירות עצמן פירסם רכלבסקי שמונה מאמרים, שהוקדשו כולם למערכת הבחירות ולפתקים שראוי להטיל לקלפי. הנה כמה דוגמאות: בתגובה לפניית "העין השביעית" מסר עורך "הארץ" אלוף בן כי במערכת העיתון לא ידעו כי רכלבסקי משמש במקביל גם פעיל במטה הבחירות של המחנה-הציוני. "רכלבסקי הושעה מכתיבתו בהארץ בגלל העדר הגילוי הנאות בזמן הבחירות", מסר בן, והוסיף: "עם זאת, לדעתנו אין שום רע בפעילות פוליטית בהתנדבות של כותבי דעות, שאינם כתבים פעילים המסקרים את התחום הפוליטי, ובלבד שתהיה גלויה וידועה למערכת ולקוראי העיתון". את תגובתו של רכלבסקי לא ניתן היה להשיג.